title: 2015 m. kovo 10 d. Komisijos įgyvendinimo reglamentas (ES) 2015/428, kuriuo dėl bendrųjų muitų tarifų lengvatų sistemos ir lengvatinių muitų tarifų priemonių taikymo tam tikroms šalims ar teritorijoms iš dalies keičiamos Reglamentu (EEB) Nr. 2454/93 ir Reglamentu (ES) Nr. 1063/2010 nustatytos prekių kilmės taisyklės

text:
14.3.2015

                  LT

                  Europos Sąjungos oficialusis leidinys

                  L 70/12

            KOMISIJOS ĮGYVENDINIMO REGLAMENTAS (ES) 2015/428
      2015 m. kovo 10 d.
      kuriuo dėl bendrųjų muitų tarifų lengvatų sistemos ir lengvatinių muitų tarifų priemonių taikymo tam tikroms šalims ar teritorijoms iš dalies keičiamos Reglamentu (EEB) Nr. 2454/93 ir Reglamentu (ES) Nr. 1063/2010 nustatytos prekių kilmės taisyklės
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
      kadangi:

                  (1)

                  Komisijos reglamentu (EEB) Nr. 2454/93 (2) su pakeitimais, padarytais Reglamentu (ES) Nr. 1063/2010 (3) ir Įgyvendinimo reglamentu (ES) Nr. 530/2013 (4), numatyta keisti principą, pagal kurį patvirtinama prekių kilmė Sąjungos bendrųjų muitų tarifų lengvatų sistemos (BLS) tikslu. Vykdant reformą nustatyta sistema, pagal kurią patys eksportuotojai, kuriuos tuo tikslu įregistravo lengvatomis besinaudojančios šalys arba valstybės narės, atlieka prekių kilmės patvirtinimą; šios sistemos įgyvendinimas atidėtas iki 2017 m. sausio 1 d. Reforma yra grindžiama principu, pagal kurį laikoma, kad produktų kilmę geriausiai gali žinoti patys eksportuotojai, todėl tikslinga reikalauti, kad jie savo klientams tiesiogiai pateiktų pareiškimus apie prekių kilmę. Siekdama sudaryti sąlygas lengvatomis besinaudojančioms šalims ir valstybėms narėms registruoti eksportuotojus, Komisija turi sukurti registruotųjų eksportuotojų elektroninę sistemą (toliau – REX sistema);

                  (2)

                  patikslinti papildomi REX sistemai taikomi reikalavimai. Dėl šių reikalavimų būtina pakeisti keletą nuostatų, susijusių su BLS prekių kilmės taisyklėmis;

                  (3)

                  Norvegija ir Šveicarija taip pat vienašališkai taiko lengvatinius muitų tarifus prekėms, importuojamoms iš lengvatomis besinaudojančių šalių. Vykstant Komisijos diskusijoms su Norvegija ir Šveicarija, kuriose Komisija dalyvavo, remdamasi Tarybos leidimu iš naujo su šiomis šalimis derėtis dėl esamų susitarimų (5) dėl abipusio pakaitinių prekių kilmės įrodymų pripažinimo ir dvišalės kumuliacijos išplėtimo medžiagoms, kurių kilmės šalis yra Norvegija ir Šveicarija, susitarta, kad Norvegija ir Šveicarija taip pat turi taikyti registruotųjų eksportuotojų sistemą ir REX sistemą. Tokia pati galimybė turėtų būti pasiūlyta Turkijai, kai ši šalis įvykdys tam tikras Reglamente (EEB) Nr. 2454/93 nurodytas sąlygas. Todėl siekiant, kad Sąjungos, Norvegijos, Šveicarijos ir Turkijos bendradarbiavimas vyktų tinkamai, reikėtų nustatyti reikiamus pakeitimus;

                  (4)

                  pareiškimą apie prekių kilmę naudojantis importuotojas turėtų galėti patikrinti, ar galioja tą pareiškimą surašiusio registruotojo eksportuotojo registruotojo eksportuotojo kodas. Todėl REX sistemos duomenys turėtų būti skelbiami viešoje internetinėje svetainėje;

                  (5)

                  su registruotųjų eksportuotojų sistema susijusios dabartinės taisyklės turi būti pradėtos taikyti 2017 m. sausio 1 d. Kad šias taisykles įgyvendinant joms nebūtų daromas poveikis, šiuo reglamentu nustatyti pakeitimai turėtų būti pradėti taikyti iki tos datos;

                  (6)

                  pagal dabartines taisykles registruojami gali būti tik lengvatomis besinaudojančių šalių ir Sąjungos eksportuotojai. Kadangi Norvegija, Šveicarija ir Turkija (kai pastaroji įvykdys tam tikras sąlygas) turi taikyti registruotųjų eksportuotojų sistemą, šių šalių eksportuotojai taip pat turėtų turėti galimybę būti registruojami, kad įgytų teisę surašyti pareiškimus apie prekių kilmę dvišalės kumuliacijos atveju arba pakaitinius pareiškimus apie prekių kilmę prekių persiuntimo atveju;

                  (7)

                  dabartinėmis taisyklėmis, kuriomis nustatomi REX sistemos įdiegimo terminai, nepakankamai atsižvelgiama į lengvatomis besinaudojančių šalių gebėjimą administruoti registracijos procedūrą ir įgyvendinti sistemą nuo 2017 m. Todėl reikėtų numatyti iki 2019 m. gruodžio 31 d. taikytinas pereinamojo laikotarpio priemones ir laipsniško įvedimo būdą, kartu numatant galimybę šį laikotarpį pratęsti šešiais mėnesiais. Nuo 2020 m. birželio 30 d. tam, kad būtų suteiktas BLS lengvatinis muitų tarifų režimas, visos siuntos su kilmės statusą turinčiais produktais, kurių bendra vertė viršija 6 000 EUR, turės būti siunčiamos kartu su registruotojo eksportuotojo surašytu pareiškimu apie prekių kilmę;

                  (8)

                  Komisija, lengvatomis besinaudojančių šalių kompetentingos institucijos, valstybių narių, Norvegijos, Šveicarijos ir Turkijos (kai pastaroji įvykdys tam tikras sąlygas) muitinės turi turėti prieigą prie sistemoje registruotų duomenų. Siekiant užtikrinti tinkamą asmens duomenų apsaugą, reikėtų nustatyti išsamias taisykles, visų pirma reglamentuojančias prieigos prie šių duomenų mastą ir jų tvarkymo tikslą, taip pat eksportuotojų teisę prašyti šiuos duomenis keisti, šalinti ir sustabdyti jų tvarkymą;

                  (9)

                  šis reglamentas neturėtų turėti įtakos asmenų apsaugos lygiui, kai duomenys tvarkomi pagal Europos Parlamento ir Tarybos direktyvos 95/46/EB (6) ir nacionalinių teisės aktų, kuriais ta direktyva įgyvendinama, nuostatas, visų pirma juo nekeičiamos nei valstybių narių pareigos, susijusios su duomenų tvarkymu pagal Direktyvą 95/46/EB, nei Sąjungos institucijų ir įstaigų pareigos, susijusios su duomenų tvarkymu pagal Europos Parlamento ir Tarybos reglamentą (EB) Nr. 45/2001 (7), kai jos atlieka savo funkcijas;

                  (10)

                  atsižvelgiant į faktinį poreikį saugoti registruotųjų eksportuotojų, kurių registracija panaikinta, duomenis ir valstybių narių teisės aktais jau nustatytus duomenų saugojimo laikotarpius, reikėtų nustatyti šių duomenų saugojimo laikotarpį;

                  (11)

                  siuntų skaidymą reglamentuojančias taisykles reikėtų pritaikyti taip, kad būtų aišku, kad siuntas skaidyti gali tik eksportuotojai arba tai gali būti atlikta jų atsakomybe;

                  (12)

                  A formos prekių kilmės sertifikatų išdavimo atgaline data sąlygose turėtų būti numatytas papildomas atvejis, kai produktų galutinė paskirties vieta paaiškėja produktus vežant arba saugant ir po galimo siuntos suskaidymo;

                  (13)

                  kadangi 2015 m. sausio 1 d. kai kurių šalių statusas pagal BLS sistemą pasikeitė iš lengvatomis besinaudojančios šalies į reikalavimus atitinkančią šalį, tų šalių kompetentingos institucijos, priešingai nei anksčiau pagal 86 straipsnio 4 dalies antrą ir trečią pastraipas, nebegalės išduoti A formos sertifikatų kitos tai pačiai regioninei grupei priklausančios šalies, kuri dar vis yra lengvatomis besinaudojanti šalis, kilmės prekėms. Siekiant leisti lengvatomis besinaudojančių šalių prekių eksportuotojams toliau nenutrūkstamai nuo 2015 m. sausio 1 d. iki šio reglamento įsigaliojimo vežti savo prekes įprastais prekybos maršrutais per šalis, kurių statusas pasikeitė, A formos sertifikatų išdavimo atgaline data taisyklių pakeitimai turėtų būti taikomi atgaline data nuo 2015 m. sausio 1 d.;

                  (14)

                  pagal dabartines administracinio bendradarbiavimo taisykles, procedūras ir metodus, taikytinus tol, kol taikoma registruotųjų eksportuotojų sistema, prekes eksportuojančios lengvatomis besinaudojančios šalys savo iniciatyva arba valstybių narių muitinių prašymu atlieka atitinkamus tyrimus, jeigu atlikus patikrinimo procedūrą arba remiantis kita turima informacija nustatoma, kad pažeidžiamos prekių kilmės taisyklės. Ta pati prievolė turėtų išlikti ir pradėjus taikyti registruotųjų eksportuotojų sistemą;

                  (15)

                  siekiant užtikrinti teisinį tikrumą, sistemos, pagal kurią patys registruotieji eksportuotojai atlieka prekių kilmės patvirtinimą, taikymą reglamentuojančias pereinamojo laikotarpio taisykles, dabar nustatytas Reglamentu (ES) Nr. 1063/2010, iš dalies keičiančiu Reglamentą (EEB) Nr. 2454/93, reikėtų tiesiogiai įtraukti į Reglamentą (EEB) Nr. 2454/93;

                  (16)

                  kad būtų atsižvelgta į drabužius, kurie nėra nei megzti, nei nerti (62 pozicija), bet turi megztų arba nertų dalių, į Suderintos prekių aprašymo ir kodavimo sistemos 13a priedo II dalį reikėtų įtraukti naują poziciją su jai taikomomis taisyklėmis;

                  (17)

                  kalbas, kuriomis galima surašyti pareiškimą apie prekių kilmę, papildžius ispanų kalba, reikėtų iš dalies pakeisti Reglamento (EEB) Nr. 2454/93 95 straipsnio 3 dalyje minimą 13d priedą, į jį įtraukiant pareiškimo apie prekių kilmę versiją ispanų kalba;

                  (18)

                  siekiant nustatyti leistiną A formos prekių kilmės sertifikatų pločio nuokrypį nuo išmatavimų reikalavimų, reikėtų iš dalies pakeisti 17 priedą. Kartu reikėtų iš dalies pakeisti sąrašą šalių, kurios priima A formos prekių kilmės sertifikatus pagal Sąjungos bendrųjų muitų tarifų lengvatų sistemą, į jį įtraukiant Kroatiją;

                  (19)

                  109 straipsnį reikėtų papildyti nuostata dėl EUR.1 judėjimo sertifikato 7 langelio ir sąskaitų faktūrų deklaracijų, kuriuose turėtų būti pateikiamos papildomos nuorodos, kuriomis nurodoma teisinė sistema, pagal kurią tokie įrodymai išduodami arba surašomi, patvirtinimo;

                  (20)

                  todėl Reglamentas (EEB) Nr. 2454/93 turėtų būti atitinkamai iš dalies pakeistas;

                  (21)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamentas (EEB) Nr. 2454/93 iš dalies keičiamas taip:

                  1)

                  papildomas šiuo 66a straipsniu:
                  „66a straipsnis
                  1.   68–71 ir 90–97j straipsniai taikomi nuo datos, kurią lengvatomis besinaudojančios šalys ir valstybės narės pradeda taikyti sistemą, pagal kurią patys registruotieji eksportuotojai atlieka prekių kilmės patvirtinimą (toliau – registruotųjų eksportuotojų sistema).
                  2.   97k–97w straipsniai taikomi tol, kol lengvatomis besinaudojančios šalys ir valstybės narės išduoda atitinkamai A formos prekių kilmės sertifikatus ir EUR.1 judėjimo sertifikatus, arba jų eksportuotojai surašo sąskaitų faktūrų deklaracijas pagal 91 ir 91a straipsnius.“

                  2)

                  67 straipsnis iš dalies keičiamas taip:

                              a)

                              1 dalies m ir n punktai pakeičiami taip:
                              „m)   „medžiagų vertė“ 13a priedo sąraše– panaudotų kilmės statuso neturinčių medžiagų muitinė vertė importo metu arba, jei ji nežinoma ir negali būti nustatyta, pirmoji galima nustatyti kaina, sumokėta už medžiagas gamybos šalyje. Jei reikia nustatyti panaudotų kilmės statusą turinčių medžiagų vertę, šis punktas taikomas mutatis mutandis;
                              n)   „gamintojo kaina“ (ex-works kaina)– kaina, ex-works sąlygomis už produktą sumokėta gamintojui, kurio įmonėje atlikta paskutinė apdorojimo arba perdirbimo operacija, su sąlyga, kad į kainą įtraukta visų panaudotų medžiagų vertė bei visos kitos su gamyba susijusios sąnaudos ir atskaičiuoti visi vidaus mokesčiai, kurie yra arba gali būti grąžinti, kai gautasis produktas eksportuojamas.
                              Kai sumokėta tikroji kaina neatspindi visų su produkto gamyba susijusių sąnaudų, faktiškai patirtų gamybos šalyje, gamintojo kaina (ex-works kaina) reiškia visų šių sąnaudų sumą atėmus visus vidaus mokesčius, kurie yra ar gali būti sugrąžinti, kai gautasis produktas yra eksportuojamas;“

                              b)

                              1 dalies u ir v punktai pakeičiami taip:

                                    „u)
                                    „registruotasis eksportuotojas“:

                                          i)

                                          lengvatomis besinaudojančioje šalyje įsteigtas eksportuotojas, kurį tos lengvatomis besinaudojančios šalies kompetentingos institucijos įregistravo kaip pagal sistemą eksportuojantį produktus į Sąjungą arba į kitą lengvatomis besinaudojančią šalį, su kuria galima regioninė kumuliacija, arba

                                          ii)

                                          valstybėje narėje įsteigtas eksportuotojas, kurį tos valstybės narės muitinė įregistravo kaip eksportuojantį Sąjungos kilmės produktus, naudotinus kaip medžiagas lengvatomis besinaudojančioje šalyje pagal dvišalę kumuliaciją, arba

                                          iii)

                                          valstybėje narėje įsteigtas prekių persiuntėjas, kurį tos valstybės narės muitinė įregistravo kaip surašantį pakaitinius pareiškimus apie prekių kilmę tam, kad persiųstų kilmės statusą turinčius produktus į kitą vietą Sąjungos muitų teritorijoje arba, kai taikoma, į Norvegiją, Šveicariją arba Turkiją (toliau – registruotasis persiuntėjas);

                                    v)

                                    „pareiškimas apie prekių kilmę“ –
                                  prekių eksportuotojo arba persiuntėjo surašytas pareiškimas, kuriame pažymima, kad jame nurodyti produktai atitinka pagal sistemą taikomas prekių kilmės taisykles.“

                              c)

                              papildomas šia 3 dalimi:
                              „3.   Taikant 1 dalies u punktą, tais atvejais, kai eksporto formalumus vykdo eksportuotojo atstovas, kuris yra ir registruotasis eksportuotojas, šis atstovas savo registruotojo eksportuotojo kodo nenaudoja.“

                  3)

                  68 straipsnio 3 dalis pakeičiama taip:
                  „3.   Lengvatomis besinaudojančios šalys pateikia Komisijai 1 dalyje nurodytą įsipareigojimą ne vėliau kaip prieš tris mėnesius iki datos, kurią jos ketina pradėti eksportuotojų registraciją.“

                  4)

                  69 straipsnis pakeičiamas taip:
                  „69 straipsnis
                  1.   Lengvatomis besinaudojančios šalys praneša Komisijai apie jų teritorijoje esančias institucijas, kurios:

                              a)

                              priklauso atitinkamos šalies Vyriausybės institucijoms arba veikia Vyriausybės įgaliojimu ir yra kompetentingos registruoti eksportuotojus REX sistemoje, keisti ir atnaujinti registracijos duomenis, taip pat registraciją panaikinti;

                              b)

                              priklauso atitinkamos šalies Vyriausybės institucijoms ir yra atsakingos už administracinio bendradarbiavimo su Komisija ir valstybių narių muitinėmis užtikrinimą, kaip numatyta šiame skirsnyje.

                        Jos praneša Komisijai šių institucijų pavadinimus, adresus ir kontaktinius duomenis. Pranešimas Komisijai nusiunčiamas ne vėliau kaip prieš tris mėnesius iki datos, kurią lengvatomis besinaudojančios šalys ketina pradėti eksportuotojų registraciją.
                  Lengvatomis besinaudojančios šalys nedelsdamos praneša Komisijai bet kokius pagal pirmą pastraipą praneštos informacijos pasikeitimus.
                  2.   Valstybės narės praneša Komisijai pavadinimus, adresus ir kontaktinius duomenis savo muitinių, kurios yra:

                              a)

                              kompetentingos registruoti prekių eksportuotojus ir persiuntėjus REX sistemoje, keisti ir atnaujinti registracijos duomenis, taip pat registraciją panaikinti;

                              b)

                              atsakingos už administracinio bendradarbiavimo su lengvatomis besinaudojančių šalių kompetentingomis institucijomis užtikrinimą, kaip numatyta šiame skirsnyje.

                        Pranešimas išsiunčiamas Komisijai iki 2016 m. rugsėjo 30 d.
                  Valstybės narės nedelsdamos praneša Komisijai bet kokius pagal pirmą pastraipą praneštos informacijos pasikeitimus.“

                  5)

                  Įterpiami šie 69a, 69b ir 69c straipsniai:
                  „69a straipsnis
                  1.   Iki 2017 m. sausio 1 d. Komisija įdiegia REX sistemą ir sudaro sąlygas ja naudotis.
                  2.   Gavusios užpildytą 13c priede nurodytą prašymo formą, lengvatomis besinaudojančių šalių kompetentingos institucijos ir valstybių narių muitinės eksportuotojui arba atitinkamais atvejais prekių persiuntėjui nedelsdamos suteikia registruotojo eksportuotojo kodą, o į REX sistemą įveda registruotojo eksportuotojo kodą, registracijos duomenis ir datą, nuo kurios registracija galioja pagal 92 straipsnio 5 dalį.
                  Jeigu, kompetentingų institucijų vertinimu, prašyme pateikta informacija yra neišsami, jos nedelsdamos apie tai informuoja eksportuotoją.
                  Lengvatomis besinaudojančių šalių kompetentingos institucijos ir valstybių narių muitinės savo registruotus duomenis atnaujina. Gavusios informacijos iš registruotojo eksportuotojo pagal 93 straipsnį, jos nedelsdamos šiuos duomenis pakeičia.
                  69b straipsnis
                  1.   Komisija užtikrina, kad prieiga prie REX sistemos būtų suteikiama pagal šį straipsnį.
                  2.   Komisija turi galimybę atlikti visų duomenų paiešką.
                  3.   Lengvatomis besinaudojančios šalies kompetentingos institucijos turi galimybę atlikti jų registruotų eksportuotojų duomenų paiešką.
                  4.   Valstybių narių muitinės turi galimybę atlikti jų pačių, kitų valstybių narių muitinių, lengvatomis besinaudojančių šalių, Norvegijos, Šveicarijos ir Turkijos kompetentingų institucijų registruotų duomenų paiešką. Prieiga prie duomenų įgyjama deklaracijų tikrinimo pagal kodekso 68 straipsnį arba deklaracijų nagrinėjimo pagal kodekso 78 straipsnio 2 dalį tikslu.
                  5.   Komisija suteikia saugią prieigą prie REX sistemos lengvatomis besinaudojančių šalių kompetentingoms institucijoms.
                  Komisija suteikia saugią prieigą prie REX sistemos Norvegijos ir Šveicarijos muitinėms tokiu mastu, kokiu šios šalys 97g straipsnyje nurodytu susitarimu susitarė su Sąjunga dalytis REX sistemos duomenimis. Saugi prieiga prie REX sistemos taip pat suteikiama Turkijai, kai ji įvykdys tam tikras sąlygas.
                  6.   Jeigu šalis arba teritorija pašalinama iš Reglamento (ES) Nr. 978/2012 II priedo, lengvatomis besinaudojančios šalies kompetentingos institucijos turi galimybę naudotis REX sistema tol, kol tai būtina, kad galėtų laikytis savo prievolių pagal 71 straipsnį.
                  7.   Gavusi eksportuotojo sutikimą, kurį šis išreiškia pasirašydamas 13c priede nustatytos formos 6 langelyje, Komisija paviešina šiuos duomenis:

                              a)

                              registruotojo eksportuotojo pavadinimą;

                              b)

                              registruotojo eksportuotojo įsisteigimo vietos adresą;

                              c)

                              13c priede nustatytos formos 2 langelyje nurodytus kontaktinius duomenis;

                              d)

                              preliminarų prekių, kurios atitinka lengvatinio muitų tarifų režimo reikalavimus, aprašymą, įskaitant Suderintos sistemos pozicijų arba skirsnių preliminarų sąrašą, kaip nurodyta 13c priede nustatytos formos 4 langelyje;

                              e)

                              EORI kodą arba registruotojo eksportuotojo veiklos identifikacinį numerį (TIN).

                        Dėl atsisakymo pasirašyti 6 langelyje negali būti atsisakyta eksportuotoją registruoti.
                  8.   Komisija visada paviešina šiuos duomenis:

                              a)

                              registruotojo eksportuotojo kodą;

                              b)

                              datą, nuo kurios galioja registracija;

                              c)

                              atitinkamais atvejais registracijos panaikinimo datą;

                              d)

                              informaciją, ar registracija taikoma eksportui į Norvegiją, Šveicariją ir Turkiją (kai pastaroji įvykdys tam tikras sąlygas);

                              e)

                              paskutinio REX sistemos ir viešos interneto svetainės sutikslinimo datą.

                        69c straipsnis
                  1.   REX sistemoje registruoti duomenys yra tvarkomi tik BLS taikymo tikslu, kaip nurodyta šiame skirsnyje.
                  2.   Registruotiesiems eksportuotojams suteikiama informacija, nurodyta Reglamento (EB) Nr. 45/2001 11 straipsnio 1 dalies a–e punktuose arba Direktyvos 95/46/EB 10 straipsnyje. Be to, jiems teikiama ši informacija:

                              a)

                              informacija apie tvarkymo operacijų, kurioms skirti duomenys, teisinį pagrindą;

                              b)

                              duomenų saugojimo laikotarpis.

                        Registruotiesiems eksportuotojams ta informacija teikiama pranešimu, kuris yra 13c priede nustatyto prašymo suteikti registruotojo eksportuotojo statusą priedas.
                  3.   Visos lengvatomis besinaudojančios šalies kompetentingos institucijos, nurodytos 69 straipsnio 1 dalies a punkte, ir visos valstybės narės muitinės, nurodytos 69 straipsnio 2 dalies a punkte, kurios į REX sistemą įvedė duomenis, duomenų tvarkymo tikslu laikomos duomenų valdytojais.
                  Komisija laikoma bendru duomenų valdytoju visų duomenų valdymo tikslu, kad užtikrintų, kad registruotasis eksportuotojas įgytų savo teises.
                  4.   Registruotųjų eksportuotojų teisės, susijusios su 13c priede nurodytų REX sistemoje saugomų ir nacionalinėse duomenų bazėse tvarkomų duomenų tvarkymu, įgyvendinamos vadovaujantis tos valstybės narės, kurioje įgyvendinant Direktyvą 95/46/EB saugomi jų duomenys, duomenų apsaugos teisės aktais.
                  5.   Valstybės narės, kurios iš REX sistemos kopijuoja duomenis, kuriuos naudoti joms suteikta prieiga, į savo nacionalines sistemas, nukopijuotus duomenis atnaujina.
                  6.   Registruotųjų eksportuotojų teisės jų registracijos duomenis tvarkant Komisijai įgyvendinamos vadovaujantis Reglamentu (EB) Nr. 45/2001.
                  7.   Visus prašymus sudaryti sąlygas naudotis prieigos teise, taisyti, šalinti duomenis arba sustabdyti duomenų tvarkymą pagal Reglamentą (EB) Nr. 45/2001 registruotasis eksportuotojas teikia duomenų valdytojui, kuris juos tvarko.
                  Tais atvejais, kai registruotasis eksportuotojas tokį prašymą pateikia Komisijai, prieš tai nebandęs įgyvendinti savo teisių kreipdamasis į duomenų valdytoją, Komisija persiunčia tą prašymą registruotojo eksportuotojo duomenų valdytojui.
                  Jeigu registruotajam eksportuotojui nepavyksta įgyvendinti savo teisių kreipusis į duomenų valdytoją, registruotasis eksportuotojas tokį prašymą pateikia Komisijai, kuri vykdo duomenų valdytojo funkcijas. Komisija turi teisę duomenis taisyti, šalinti arba jų tvarkymą sustabdyti.
                  8.   Nacionalinės duomenų apsaugos priežiūros institucijos ir Europos duomenų apsaugos priežiūros pareigūnas, veikdami pagal savo atitinkamą kompetenciją, bendradarbiauja ir užtikrina suderintą registracijos duomenų priežiūrą.
                  Pagal savo atitinkamą kompetenciją jie keičiasi atitinkama informacija, padeda vieni kitiems vykdyti auditą ir patikrinimus, nagrinėja šio reglamento aiškinimo ar taikymo sunkumus, analizuoja problemas, susijusias su nepriklausoma priežiūra ar naudojimusi duomenų subjekto teisėmis, rengia suderintus pasiūlymus dėl bendro problemų sprendimo ir, jei reikia, didina informuotumą apie su duomenų apsauga susijusias teises.“

                  6)

                  70 ir 71 straipsniai pakeičiami taip:
                  „70 straipsnis
                  Savo interneto svetainėje Komisija skelbia datas, nuo kurių lengvatomis besinaudojančios šalys pradeda taikyti registruotųjų eksportuotojų sistemą. Komisija šią informaciją atnaujina.
                  71 straipsnis
                  Jeigu šalis arba teritorija pašalinama iš Reglamento (ES) Nr. 978/2012 II priedo, prievolė užtikrinti administracinį bendradarbiavimą, nustatyta 69, 69a straipsniuose, 86 straipsnio 10 dalyje ir 97g straipsnyje, toliau tai šaliai arba teritorijai taikoma trejus metus nuo jos pašalinimo iš to priedo datos.“

                  7)

                  74 straipsnis pakeičiamas taip:
                  „74 straipsnis
                  1.   Produktai, deklaruoti išleisti į laisvą apyvartą Europos Sąjungoje, yra tie patys, kaip produktai, eksportuoti iš lengvatomis besinaudojančios šalies, kurios kilmės jie yra laikomi. Prieš tai, kai produktus deklaruojama išleisti į laisvą apyvartą, jie neturi būti kaip nors pakeičiami ar perdirbami arba jiems neturi būti taikomos operacijos, išskyrus tas, kurios yra būtinos gerai produktų būklei išlaikyti arba ženklams, etiketėms, logotipams ar kitiems dokumentams, kuriais užtikrinamas specialių Sąjungoje taikomų vidaus reikalavimų laikymasis, pridėti ar tvirtinti.
                  2.   Taikant 84, 85 arba 86 straipsniuose numatytą kumuliaciją, į lengvatomis besinaudojančią šalį importuojami produktai yra tie patys, kaip produktai, eksportuoti iš šalies, kurios kilmės jie yra laikomi. Prieš deklaruojant produktus atitinkamai muitinės procedūrai importo šalyje, jie neturi būti kaip nors pakeičiami ar perdirbami arba jiems neturi būti taikomos operacijos, išskyrus tas, kurios yra būtinos gerai produktų būklei išlaikyti.
                  3.   Produktus galima saugoti, jeigu jie lieka tranzito šalies (-ių) muitinės (-ių) prižiūrimi.
                  4.   Siuntas galima skaidyti, kai tai atlieka eksportuotojas arba tai atliekama jo atsakomybe, jeigu susijusios prekės lieka tranzito šalies (-ių) muitinės (-ių) prižiūrimos.
                  5.   Laikoma, kad šio straipsnio 1–4 dalyse nustatyti reikalavimai vykdomi, nebent muitinė turi pagrindą manyti, kad jų nesilaikoma; tokiais atvejais muitinė gali reikalauti, kad deklarantas pateiktų įrodymus, kad nuostatų laikomasi, kurie gali būti pateikiami bet kokiu būdu, įskaitant sutartinius transporto dokumentus, kaip antai konosamentai, faktiniai ar konkretūs įrodymai, pagrįsti pakuočių ženklinimu ar numeracija, arba bet kokius įrodymus, susijusius su pačiomis prekėmis.“

                  8)

                  84 straipsnis papildomas šia antrąja pastraipa:
                  „2 ir 7 poskirsniai taikomi mutatis mutandis eksportui iš Sąjungos į lengvatomis besinaudojančią šalį, taikant dvišalę kumuliaciją.“

                  9)

                  86 straipsnis iš dalies keičiamas taip:

                              a)

                              2 dalies a punktas pakeičiamas taip:

                                          „a)

                                          eksportuojant produktus į Sąjungą kumuliacijos grupės šalys yra lengvatomis besinaudojančios šalys, kurių atžvilgiu pagal Reglamentą (ES) Nr. 978/2012 nebuvo laikinai atšaukti lengvatiniai susitarimai;“

                                    ;

                              b)

                              4 dalies trečia pastraipa pakeičiama taip:
                              „Produkto eksportuotojo į Sąjungą surašomame arba, kol nebus taikoma registruotųjų eksportuotojų sistema, eksportuojančios lengvatomis besinaudojančios šalies institucijų išduodamame prekių kilmės įrodyme kaip prekių kilmės šalis nurodoma ši šalis:

                                          —

                                          kai produktai eksportuojami jų papildomai neapdorojus ir neperdirbus – lengvatomis besinaudojanti šalis, nurodyta prekių kilmės įrodymuose, nurodytuose 95a straipsnio 1 dalyje arba 97m straipsnio 5 dalies trečioje įtraukoje,

                                          —

                                          kai produktai eksportuojami juos papildomai apdorojus ir perdirbus – prekių kilmės šalis nustatoma pagal antrą pastraipą.“

                                    ;

                              c)

                              straipsnis papildomas 10 dalimi:
                              „10.   2 poskirsnis, 90, 91, 92, 93, 94, 95 straipsniai ir 7 poskirsnis taikomi mutatis mutandis eksportui iš vienos lengvatomis besinaudojančios šalies į kitą, taikant regioninę kumuliaciją.“

                  10)

                  88 straipsnio 1 dalis išbraukiama.

                  11)

                  I dalies IV antraštinės dalies 2 skyriaus 1 skirsnio 5 poskirsnio pavadinimas pakeičiamas taip:

                     „5 poskirsnis

                  Nuo registruotųjų eksportuotojų sistemos taikymo datos eksporto metu lengvatomis besinaudojančioje šalyje ir Europos Sąjungoje taikytinos procedūros“

                  12)

                  90–95 straipsniai pakeičiami taip:
                  „90 straipsnis
                  1.   Sistema taikoma šiais atvejais:

                              a)

                              kai šio skirsnio reikalavimus atitinkančias prekes eksportuoja registruotasis eksportuotojas;

                              b)

                              kai iš vienos ar daugiau pakuočių, kuriose yra kilmės statusą turintys produktai, sudarytas siuntas eksportuoja bet koks eksportuotojas ir bendra siunčiamų kilmės statusą turinčių produktų vertė neviršija 6 000 EUR.

                        2.   Siunčiamų kilmės statusą turinčių produktų vertė – tai visų vienoje siuntoje, kuriai eksporto šalyje surašytas pareiškimas apie prekių kilmę, vežamų kilmės statusą turinčių produktų vertė.
                  91 straipsnis
                  1.   Lengvatomis besinaudojančios šalys eksportuotojų registraciją pradeda 2017 m. sausio 1 d.
                  Tačiau tais atvejais, kai lengvatomis besinaudojanti šalis nėra pajėgi pradėti registracijos tą dieną, ji raštu iki 2016 m. liepos 1 d. praneša Komisijai, kad atideda eksportuotojų registraciją iki 2018 m. sausio 1 d. arba 2019 m. sausio 1 d.
                  2.   Dvylika mėnesių nuo datos, kurią lengvatomis besinaudojanti šalis pradeda eksportuotojų registraciją, tos lengvatomis besinaudojančios šalies kompetentingos institucijos toliau išduos A formos prekių kilmės sertifikatus eksportuotojų, kurie dar nebuvo registruoti sertifikato prašymo metu, prašymu.
                  Nedarant poveikio 97k straipsnio 5 dalies taikymui, pagal pirmą šios dalies pastraipą išduoti A formos prekių kilmės sertifikatai priimami Sąjungoje kaip prekių kilmės įrodymas tais atvejais, kai jie išduoti iki atitinkamo eksportuotojo registracijos datos.
                  Lengvatomis besinaudojančios šalies, kuriai sudėtinga užbaigti registracijos procesą per pirmiau minėtą dvylikos mėnesių laikotarpį, kompetentingos institucijos gali paprašyti Komisijos šį laikotarpį pratęsti. Laikotarpis negali būti pratęstas ilgesniam negu šešių mėnesių laikotarpiui.
                  3.   Nuo datos, kurią lengvatomis besinaudojanti šalis ketina pradėti eksportuotojų registraciją, tiek registruoti, tiek neregistruoti lengvatomis besinaudojančios šalies eksportuotojai dėl siunčiamų kilmės statusą turinčių produktų surašo pareiškimus apie prekių kilmę, kai jų bendra vertė neviršija 6 000 EUR.
                  Nuo datos, kurią jų registracija įsigalioja pagal 92 straipsnio 5 dalį, registruoti eksportuotojai dėl siunčiamų kilmės statusą turinčių produktų surašo pareiškimus apie prekių kilmę, kai jų bendra vertė viršija 6 000 EUR.
                  4.   Visos lengvatomis besinaudojančios šalys taiko registruotųjų eksportuotojų sistemą ne vėliau kaip nuo 2020 m. birželio 30 d.
                  91a straipsnis
                  1.   2017 m. sausio 1 d. valstybių narių muitinės pradeda jų teritorijose įsisteigusių eksportuotojų ir prekių persiuntėjų registraciją.
                  2.   Nuo 2018 m. sausio 1 d., taikant 84 straipsnyje numatytą kumuliaciją, visų valstybių narių muitinės nebeišduoda EUR.1 judėjimo sertifikatų.
                  3.   Iki 2017 m. gruodžio 31 d. valstybių narių muitinės išduoda EUR.1 judėjimo sertifikatus arba pakaitinius A formos prekių kilmės sertifikatus eksportuotojų arba prekių persiuntėjų, kurie dar neregistruoti, prašymu. Tai taikoma ir tais atvejais, kai kilmės statusą turintys produktai į Sąjungą siunčiami kartu su pareiškimais apie prekių kilmę, surašytais lengvatomis besinaudojančios šalies registruotojo eksportuotojo.
                  4.   Nuo 2017 m. sausio 1 d. tiek registruoti, tiek neregistruoti Sąjungos eksportuotojai dėl siunčiamų kilmės statusą turinčių produktų surašo pareiškimus apie prekių kilmę, kai jų bendra vertė neviršija 6 000 EUR.
                  Nuo datos, kurią jų registracija įsigalioja pagal 92 straipsnio 5 dalį, registruoti eksportuotojai dėl siunčiamų kilmės statusą turinčių produktų surašo pareiškimus apie prekių kilmę, kai jų bendra vertė viršija 6 000 EUR.
                  5.   Nuo datos, kurią jų registracija įsigalioja pagal 92 straipsnio 5 dalį, registruoti prekių persiuntėjai gali surašyti pakaitinius pareiškimus apie prekių kilmę. Tai taikoma nepriklausomai nuo to, ar prekės siunčiamos kartu su lengvatomis besinaudojančioje šalyje išduotu A formos prekių kilmės sertifikatu ar su eksportuotojo surašyta sąskaitos faktūros deklaracija arba pareiškimu apie prekių kilmę.
                  92 straipsnis
                  1.   Kad taptų registruotuoju eksportuotoju, eksportuotojas pateikia prašymą kompetentingai institucijai tos lengvatomis besinaudojančios šalies, iš kurios prekes ketina eksportuoti ir kurios kilmės tos prekės laikomos arba kurioje jos buvo perdirbtos būdu, netenkinančiu 86 straipsnio 4 dalies pirmos pastraipos arba 86 straipsnio 6 dalies a punkto sąlygų.
                  Prašymas pateikiamas naudojant 13c priede nurodytą formą su visa joje prašoma informacija.
                  2.   Kad taptų registruotuoju eksportuotoju, valstybėje narėje įsisteigęs eksportuotojas arba prekių persiuntėjas pateikia 13c priede nurodytos formos prašymą tos valstybės narės muitinei.
                  3.   Eksportuotojai yra registruojami bendrai eksporto pagal Sąjungos, Norvegijos, Šveicarijos ir Turkijos (kai pastaroji įvykdys tam tikras sąlygas) bendrąsias muitų tarifų lengvatų sistemas tikslu.
                  Lengvatomis besinaudojančios šalies kompetentinga institucija eksportuotojui suteikia registruotojo eksportuotojo kodą, kad jis galėtų eksportuoti pagal Sąjungos, Norvegijos, Šveicarijos ir Turkijos (kai pastaroji įvykdys tam tikras sąlygas) BLS sistemas tokiu mastu, kokiu šios šalys yra pripažinusios šalį, kurioje įvyko registracija, lengvatomis besinaudojančia šalimi.
                  4.   Prašyme suteikti registruotojo eksportuotojo statusą nurodomi visi 13c priede minimi duomenys.
                  5.   Registracija įsigalioja nuo datos, kurią lengvatomis besinaudojančios šalies kompetentinga institucija arba valstybės narės muitinė gauna pagal 4 dalį užpildytą registracijos prašymą.
                  6.   Lengvatomis besinaudojančios šalies kompetentinga institucija arba valstybės narės muitinė praneša eksportuotojui arba atitinkamais atvejais prekių persiuntėjui priskirtą registruotojo eksportuotojo kodą ir datą, nuo kurios registracija galioja.
                  92a straipsnis
                  Kai šalis arba teritorija yra įtraukiama į Reglamento (ES) Nr. 978/2012 II priedą, Komisija savo BLS automatiškai aktyvuoja visų toje šalyje registruotų eksportuotojų registracijas, jeigu eksportuotojų registracijos duomenys yra prieinami REX sistemoje ir galioja bent Norvegijos, Šveicarijos ar Turkijos (kai pastaroji įvykdys tam tikras sąlygas) BLS sistemose.
                  Šiuo atveju eksportuotojui, kuris jau yra registruotas bent vienoje Norvegijos, Šveicarijos arba Turkijos (kai pastaroji įvykdys tam tikras sąlygas) BLS sistemoje, nereikia teikti prašymo kompetentingai institucijai, kad būtų registruotas Sąjungos sistemoje.
                  93 straipsnis
                  1.   Registruotieji eksportuotojai nedelsdami informuoja lengvatomis besinaudojančios šalies kompetentingas institucijas arba valstybės narės muitines apie duomenų, kuriuos pateikė registruodamiesi, pasikeitimus.
                  2.   Registruotieji eksportuotojai, kurie pagal sistemą nebeatitinka prekių eksporto reikalavimų arba nebeketina eksportuoti prekių pagal sistemą, apie tai praneša atitinkamai lengvatomis besinaudojančios šalies kompetentingoms institucijoms arba valstybės narės muitinei.
                  3.   Lengvatomis besinaudojančios šalies kompetentingos institucijos arba valstybės narės muitinė panaikina registraciją, jei registruotasis eksportuotojas:

                              a)

                              nebeegzistuoja;

                              b)

                              nebeatitinka prekių eksporto pagal sistemą sąlygų;

                              c)

                              informavo lengvatomis besinaudojančios šalies kompetentingas institucijas arba valstybės narės muitines apie tai, kad daugiau nebeketina eksportuoti prekių pagal sistemą;

                              d)

                              tyčia arba per aplaidumą surašo pareiškimą apie prekių kilmę, kuriame pateikiama neteisinga informacija ir kuriuo siekiama neteisėtai pasinaudoti lengvatiniu muitų tarifų režimu, arba toks pareiškimas yra surašomas dėl jo kaltės.

                        4.   Lengvatomis besinaudojančios šalies kompetentinga institucija arba valstybės narės muitinė gali panaikinti registraciją, jei registruotasis eksportuotojas laiku neatnaujina savo registracijos duomenų.
                  5.   Registracijos panaikinimas daro poveikį tik būsimai veiklai, t. y. po panaikinimo datos surašytiems pareiškimams apie prekių kilmę. Registracijos panaikinimas nedaro poveikio pareiškimams apie prekių kilmę, surašytiems iki datos, kurią registruotasis eksportuotojas yra informuojamas apie panaikinimą.
                  6.   Lengvatomis besinaudojančios šalies kompetentinga institucija arba valstybės narės muitinė praneša eksportuotojui apie jo registracijos panaikinimą ir nurodo datą, nuo kurios panaikinimas įsigalios.
                  7.   Eksportuotojas arba prekių persiuntėjas gali apskųsti jo registracijos panaikinimą teismine tvarka.
                  8.   Registruotojo eksportuotojo registracijos panaikinimas atšaukiamas, jeigu registracija panaikinta neteisingai. Eksportuotojas arba prekių persiuntėjas gali naudotis jam registruojantis priskirtu registruotojo eksportuotojo kodu.
                  9.   Eksportuotojas arba prekių persiuntėjas, kurio registracija panaikinta, gali teikti naują prašymą suteikti registruotojo eksportuotojo statusą pagal 92 straipsnį. Eksportuotojai arba prekių persiuntėjai, kurių registracija panaikinta pagal 3 dalies d punktą ir 4 dalį, gali būti vėl registruojami tik tokiu atveju, jei juos registravusiai lengvatomis besinaudojančios šalies kompetentingai institucijai arba valstybės narės muitinei įrodo, kad ištaisė padėtį, dėl kurios jų registracija buvo panaikinta.
                  10.   Lengvatomis besinaudojančios šalies kompetentinga institucija arba valstybės narės muitinė, įvedusios duomenis apie panaikintą registraciją į REX sistemą, juos saugo šioje sistemoje ne ilgiau kaip dešimt kalendorinių metų po tų metų, kuriais registracija panaikinta. Po tų dešimties kalendorinių metų lengvatomis besinaudojančios šalies kompetentinga institucija arba valstybės narės muitinė tuos duomenis pašalina.
                  93a straipsnis
                  1.   Komisija panaikina visų lengvatomis besinaudojančios šalies eksportuotojų registraciją, jeigu ta lengvatomis besinaudojanti šalis pašalinama iš Reglamento (ES) Nr. 978/2012 II priedo lengvatomis besinaudojančių šalių sąrašo arba jei tai lengvatomis besinaudojančiai šaliai suteiktos muitų tarifų lengvatos pagal Reglamentą (ES) Nr. 978/2012 yra laikinai atšauktos.
                  2.   Jei ta šalis arba teritorija yra iš naujo įtraukiama į tą sąrašą arba laikinas tai lengvatomis besinaudojančiai šaliai suteiktų muitų tarifų lengvatų atšaukimas panaikinamas, Komisija iš naujo aktyvuoja visų toje šalyje registruotų eksportuotojų registracijas, jeigu eksportuotojų registracijos duomenys yra prieinami sistemoje ir dar vis galioja bent Norvegijos arba Šveicarijos arba Turkijos (kai pastaroji įvykdys tam tikras sąlygas) BLS sistemoje. Kitu atveju eksportuotojai iš naujo registruojami pagal 92 straipsnį.
                  3.   Tuo atveju, kai pagal pirmą dalį panaikinama visų lengvatomis besinaudojančios šalies registruotųjų eksportuotojų registracija, panaikintų registracijų duomenys bus saugomi REX sistemoje bent dešimt kalendorinių metų po tų metų, kuriais registracija panaikinta. Pasibaigus tam dešimties metų laikotarpiui, jei buvusi lengvatomis besinaudojanti šalis per daugiau nei dešimt metų vėl netampa lengvatomis besinaudojančia šalimi pagal Norvegijos, Šveicarijos ar Turkijos BLS sistemą, Komisija iš REX sistemos panaikintų registracijų duomenis pašalins.
                  94 straipsnis
                  1.   Tiek registruoti, tiek neregistruoti eksportuotojai privalo:

                              a)

                              turėti tinkamus lengvatinio režimo reikalavimus atitinkančių prekių gamybos ir tiekimo komercinės apskaitos registrus;

                              b)

                              prireikus pateikti visus įrodymus, susijusius su gamybai naudotomis medžiagomis;

                              c)

                              saugoti visus muitinės dokumentus, susijusius su gamybai naudotomis medžiagomis;

                              d)

                              bent trejus metus nuo kalendorinių metų, kuriais surašytas pareiškimas apie prekių kilmę, pabaigos arba ilgiau, jeigu to reikalauja šalies įstatymai, saugoti įrašus apie:

                                          i)

                                          jų surašytus pareiškimus apie prekių kilmę;

                                          ii)

                                          kilmės statusą turinčių ir jo neturinčių medžiagų, gamybos ir atsargų apskaitą.

                        Šie įrašai ir pareiškimai apie prekių kilmę gali būti saugomi elektroniniu formatu, jeigu pagal juos galima atsekti eksportuojamiems produktams pagaminti naudotas medžiagas ir patvirtinti jų kilmės statusą.
                  2.   1 dalyje nustatytos prievolės taip pat taikomos tiekėjams, pateikiantiems eksportuotojams tiekėjų deklaracijas, kuriomis patvirtinamas jų tiekiamų prekių kilmės statusas.
                  3.   Tiek registruoti, tiek neregistruoti prekių persiuntėjai, surašantys pakaitinius pareiškimus apie prekių kilmę, kaip nurodoma 97d straipsnyje, saugo pirminius pareiškimus apie prekių kilmę, dėl kurių surašė pakaitinius pareiškimus, bent trejus metus nuo kalendorinių metų, kuriais surašytas pakaitinis pareiškimas apie prekių kilmę, pabaigos arba ilgiau, jeigu to reikalauja šalies įstatymai.
                  95 straipsnis
                  1.   Eksportuotojas pareiškimą apie prekių kilmę surašo, kai eksportuojami jame nurodyti produktai, jei atitinkami produktai gali būti laikomi atitinkamos lengvatomis besinaudojančios šalies ar kitos lengvatomis besinaudojančios šalies kilmės, vadovaujantis 86 straipsnio 4 dalies antrąja pastraipa arba 86 straipsnio 6 dalies pirmosios pastraipos b punktu.
                  2.   Pareiškimą apie prekių kilmę taip pat galima surašyti po atitinkamų produktų eksporto (toliau – atgaline data surašytas pareiškimas). Toks atgaline data surašytas pareiškimas yra priimtinas, jeigu valstybės narės, kurioje pateikta išleidimo į laisvą apyvartą muitinės deklaracija, muitinei jis pateikiamas ne vėliau kaip praėjus dvejiems metams po importo.
                  Kai pagal 74 straipsnį vyksta siuntos skaidymas ir su sąlyga, kad laikomasi pirmoje pastraipoje nurodyto dvejų metų termino, produktų eksporto šalies eksportuotojas gali atgaline data surašyti pareiškimą apie prekių kilmę. Tai taikoma mutatis mutandis, jeigu siuntos skaidymas vykdomas kitoje lengvatomis besinaudojančioje šalyje arba Norvegijoje, Šveicarijoje ar atitinkamais atvejais Turkijoje.
                  3.   Pareiškimą apie prekių kilmę, kuriame pateikiami 13d priede nurodyti duomenys, eksportuotojas pateikia užsakovui Sąjungoje. Jis surašomas anglų, prancūzų arba ispanų kalbomis.
                  Jis gali būti surašytas bet kuriame komerciniame dokumente, pagal kurį galima identifikuoti atitinkamą eksportuotoją ir susijusias prekes.
                  4.   1–3 dalys taikomos mutatis mutandis Sąjungoje surašytiems pareiškimams apie prekių kilmę taikant dvišalę kumuliaciją.
                  95a straipsnis
                  1.   Siekiant nustatyti medžiagų, naudojamų pagal dvišalę arba regioninę kumuliaciją, kilmę, produkto, pagaminto naudojant šalies, su kuria leidžiama kumuliacija, kilmės medžiagas, eksportuotojas remiasi tų medžiagų tiekėjo pareiškimu apie prekių kilmę. Tokiais atvejais eksportuotojo surašytame pareiškime apie prekių kilmę atitinkamai įrašoma pastaba „ES cumulation“, „regional cumulation“, „Cumul UE“, „cumul regional“ arba „Acumulación UE“, „Acumulación regional“.
                  2.   Siekiant nustatyti medžiagų, naudojamų taikant kumuliaciją pagal 85 straipsnį, kilmę, produkto, kuriam pagaminti panaudotos šalies, su kuria leidžiama kumuliacija, kilmės medžiagos, eksportuotojas remiasi tų medžiagų tiekėjo pateiktu ir pagal BLS sistemą Norvegijoje, Šveicarijoje ar atitinkamais atvejais Turkijoje taikomas prekių kilmės taisykles išduotu prekių kilmės įrodymu. Šiuo atveju eksportuotojo surašytame pareiškime apie prekių kilmę įrašoma pastaba „Norway cumulation“, „Switzerland cumulation“, „Turkey cumulation“, „Cumul Norvège“, „Cumul Suisse“, „Cumul Turquie“ arba „Acumulación Noruega“, „Acumulación Suiza“, „Acumulación Turquía“.
                  3.   Siekiant nustatyti medžiagų, naudojamų taikant išplėstinę kumuliaciją pagal 86 straipsnio 7 ir 8 dalis, kilmę, produkto, kuriam pagaminti panaudotos šalies, su kuria leidžiama išplėstinė kumuliacija, kilmės medžiagos, eksportuotojas remiasi tų medžiagų tiekėjo pateiktu ir pagal atitinkamų Sąjungos ir atitinkamos šalies laisvosios prekybos susitarimų nuostatas išduotu prekių kilmės įrodymu.
                  Šiuo atveju eksportuotojo surašytame pareiškime apie prekių kilmę įrašoma pastaba „extended cumulation with country x“, „cumul étendu avec le pays x“ arba „Acumulación ampliada con el país x“.“

                  13)

                  96 straipsnio 2 dalis pakeičiama taip:
                  „2.   Pareiškimas apie prekių kilmę galioja dvylika mėnesių nuo jo surašymo datos.“

                  14)

                  6 pastraipa prieš 97 straipsnį papildoma šiuo 96a straipsniu:
                  „96a straipsnis
                  Kad importuotojai galėtų pasinaudoti sistema pateikdami pareiškimą apie prekių kilmę, prekės turi būti eksportuotos tą dieną, kurią lengvatomis besinaudojanti šalis, iš kurios prekės eksportuotos, pradėjo eksportuotojų registraciją pagal 91 straipsnį, arba po tos datos.“

                  15)

                  I dalies IV antraštinės dalies 2 skyriaus 1 skirsnio 6 poskirsnio pavadinimas pakeičiamas taip:

                     „6 poskirsnis

                  Nuo registruotųjų eksportuotojų sistemos taikymo datos taikytinos prekių išleidimo į laisvą apyvartą Europos Sąjungoje procedūros“

                  16)

                  I dalies IV antraštinės dalies 2 skyriaus 1 skirsnio 7 poskirsnio pavadinimas pakeičiamas taip:

                     „7 poskirsnis

                  Nuo registruotųjų eksportuotojų sistemos taikymo datos taikytina prekių kilmės kontrolė“

                  17)

                  I dalies IV antraštinės dalies 2 skyriaus 1 skirsnio 8 poskirsnio pavadinimas pakeičiamas taip:

                     „8 poskirsnis

                  Kitos nuo registruotųjų eksportuotojų sistemos taikymo datos taikytinos nuostatos“

                  18)

                  97 straipsnis pakeičiamas taip:
                  „97 straipsnis
                  1.   Kai deklarantas prašo leisti taikyti lengvatinį režimą pagal sistemą, jis išleidimo į laisvą apyvartą muitinės deklaracijoje pateikia nuorodą į pareiškimą apie prekių kilmę. Nuorodą į pareiškimą apie prekių kilmę sudaro jo išdavimo data formatu „YYYYMMDD“ (keturženklis metų skaičius, dviženklis mėnesio skaičius ir dviženklis dienos skaičius). Kai siunčiamų kilmės statusą turinčių produktų bendra vertė viršija 6 000 EUR, deklarantas papildomai nurodo registruotojo eksportuotojo kodą.
                  2.   Kai deklarantas paprašė leidimo taikyti sistemą pagal 1 dalį, bet išleidimo į laisvą apyvartą muitinės deklaracijos priėmimo metu neturėjo pareiškimo apie prekių kilmę, minėta deklaracija laikoma nevisiškai užpildyta, kaip apibrėžta 253 straipsnio 1 dalyje, ir jai taikomos atitinkamos sąlygos.
                  3.   Prieš deklaruodamas prekes išleisti į laisvą apyvartą, deklarantas tinkamai užtikrina, kad prekės atitiktų šiame skirsnyje nustatytas taisykles, visų pirma patikrindamas:

                              i)

                              viešoje interneto svetainėje, ar eksportuotojas yra registruotas REX sistemoje, kai siunčiamų kilmės statusą turinčių produktų bendra vertė viršija 6 000 EUR;

                              ii)

                              ar pareiškimas apie prekių kilmę surašytas pagal 13d priedo nuostatas.“

                  19)

                  97d straipsnis pakeičiamas taip:
                  „97d straipsnis
                  1.   Kai produktai dar nėra išleisti į laisvą apyvartą, pareiškimas apie prekių kilmę gali būti pakeistas vienu ar daugiau prekių persiuntėjo surašytų pakaitinių pareiškimų apie prekių kilmę, jei norima visus ar kai kuriuos produktus išsiųsti į kitą Sąjungos muitų teritorijos vietą arba tam tikrais atvejais į Norvegiją, Šveicariją ar Turkiją (kai pastaroji įvykdys tam tikras sąlygas).
                  Pakaitiniai pareiškimai apie prekių kilmę gali būti surašomi tik tuo atveju, kai pirminis pareiškimas apie prekių kilmę buvo surašytas pagal 95 ir 96 straipsnius bei 13d priedą.
                  2.   Persiuntėjai turi būti registruoti, kad galėtų surašyti pakaitinius pareiškimus apie prekių kilmę dėl į kitą Sąjungos teritorijos vietą siunčiamų kilmės statusą turinčių produktų, kai skaidomos pradinės siuntos, kurią sudaro kilmės statusą turintys produktai, bendra vertė viršija 6 000 EUR.
                  Tačiau, jeigu pateikia lengvatomis besinaudojančioje šalyje surašyto pirminio pareiškimo apie prekių kilmę kopiją, neregistruotiems persiuntėjams leidžiama surašyti pakaitinius pareiškimus apie prekių kilmę, kai skaidomos pradinės siuntos, kurią sudaro kilmės statusą turintys produktai, bendra vertė viršija 6 000 EUR.
                  3.   Tik REX sistemoje registruoti persiuntėjai gali surašyti pakaitinius pareiškimus apie prekių kilmę kilmės statusą turintiems produktams, siunčiamiems į Norvegiją, Šveicariją ar Turkiją (kai pastaroji įvykdys tam tikras sąlygas). Tai taikoma nepriklausomai nuo pradinės siuntos kilmės statusą turinčių produktų vertės ir nepriklausomai nuo to, ar kilmės šalis yra įtraukta į Reglamento (ES) Nr. 978/2012 II priedo sąrašą.
                  4.   Pakaitinis pareiškimas apie prekių kilmę galioja dvylika mėnesių nuo pirminio pareiškimo apie prekių kilmę surašymo datos.
                  5.   Kai pareiškimas apie prekių kilmę keičiamas, pirminiame pareiškime apie prekių kilmę persiuntėjas nurodo:

                              a)

                              pakaitinio (-ių) pareiškimo (-ų) apie prekių kilmę duomenis;

                              b)

                              persiuntėjo vardą, pavardę/pavadinimą ir adresą;

                              c)

                              gavėją ar gavėjus Sąjungoje arba atitinkamais atvejais Norvegijoje, Šveicarijoje ar Turkijoje (kai pastaroji įvykdys tam tikras sąlygas).

                        Pirminis pareiškimas apie prekių kilmę pažymimas žodžiu „Replaced“, „Remplacée“ arba „Sustituida“ (t. y. pakeistas).
                  6.   Pakaitiniame pareiškime apie prekių kilmę persiuntėjas nurodo:

                              a)

                              visus persiųstų produktų duomenis;

                              b)

                              pirminio pareiškimo apie prekių kilmę surašymo datą;

                              c)

                              13d priede nurodytą informaciją;

                              d)

                              produktų persiuntėjo Sąjungoje vardą, pavardę/pavadinimą ir adresą, taip pat atitinkamais atvejais jo registruotojo eksportuotojo kodą;

                              e)

                              gavėjo Sąjungoje arba atitinkamais atvejais Norvegijoje, Šveicarijoje ar Turkijoje (kai pastaroji įvykdys tam tikras sąlygas) vardą, pavardę/pavadinimą ir adresą;

                              f)

                              pakeitimo datą ir vietą.

                        Pakaitinis pareiškimas apie prekių kilmę pažymimas žodžiais „Replacement statement“, „Attestation de remplacement“ arba „Comunicación de sustitución“ (t. y. pakaitinis pareiškimas).
                  7.   Šio straipsnio 1–6 dalys taikomos pareiškimams, kuriais pakeičiami pareiškimai apie prekių kilmę.
                  8.   Šio skirsnio 7 poskirsnis taikomas mutatis mutandis pakaitiniams pareiškimams apie prekių kilmę.
                  9.   Produktams, kuriems pagal 89 straipsniu suteiktą leidžiančią nukrypti nuostatą taikomi lengvatiniai muitų tarifai, šiame straipsnyje nustatyta pakeitimo procedūra gali būti taikoma tik tuo atveju, kai šie produktai yra skirti Sąjungai.“

                  20)

                  97h straipsnis papildomas 3 dalimi:
                  „3.   Jeigu atlikus 1 dalyje numatytą patikrinimą arba remiantis kita turima informacija nustatoma, kad pažeidžiamos prekių kilmės taisyklės, eksportuojanti lengvatomis besinaudojanti šalis savo iniciatyva arba valstybių narių muitinių arba Komisijos prašymu atlieka atitinkamus tyrimus arba organizuoja jų atlikimą, siekdama kuo skubiau nustatyti pažeidimus ir užkirsti jiems kelią. Šiuo tikslu šiuose tyrimuose gali dalyvauti Komisija ar valstybių narių muitinės.“

                  21)

                  97i straipsnis išbraukiamas.

                  22)

                  I dalies IV antraštinės dalies 2 skyriaus 1A skirsnio pavadinimas pakeičiamas taip:

                     „1A skirsnis

                     Administracinio bendradarbiavimo procedūros ir metodai, taikomi eksportui, kai naudojami A formos prekių kilmės sertifikatai, sąskaitų faktūrų deklaracijos ir EUR.1 judėjimo sertifikatai“

                  23)

                  97l straipsnio

                              a)

                              2, 3 ir 4 dalys pakeičiamos taip:
                              „2.   Lengvatomis besinaudojančių šalių kompetentingos institucijos pateikia eksportuotojui A formos prekių kilmės sertifikatą, kai tik prekės eksportuojamos arba jų eksportas užtikrinamas. Tačiau lengvatomis besinaudojančių šalių kompetentingos institucijos taip pat gali išduoti A formos prekių kilmės sertifikatą po prekių, kurioms jis išduodamas, eksporto, jeigu:

                                          a)

                                          eksporto metu jis nebuvo išduotas dėl netyčinių klaidų, neapsižiūrėjimo ar ypatingų aplinkybių, arba

                                          b)

                                          kompetentingoms institucijoms pateikiama svarių įrodymų, kad A formos prekių kilmės sertifikatas buvo išduotas, bet importuojant produktus nebuvo priimtas dėl techninių priežasčių, arba

                                          c)

                                          galutinė atitinkamų produktų paskirties vieta buvo nustatyta jų pervežimo arba saugojimo metu ir po galimo siuntos suskaidymo pagal 74 straipsnį.

                                    3.   Lengvatomis besinaudojančių šalių kompetentingos institucijos gali išduoti sertifikatą atgaline data tik patikrinusios, ar duomenys, eksportuotojo pateikti paraiškoje išduoti A formos prekių kilmės sertifikatą atgaline data, atitinka eksporto dokumentų duomenis ir ar A formos prekių kilmės sertifikatas nebuvo išduotas atitinkamų produktų eksporto metu. Atgaline data išduoto A formos prekių kilmės sertifikato 4 langelyje įrašomi žodžiai „Issued retrospectively“, „Délivré a posteriori“ arba „emitido a posteriori“ (t. y. išduotas atgaline data).
                              4.   A formos prekių kilmės sertifikato vagystės, praradimo ar sugadinimo atveju eksportuotojas gali kreiptis į jį išdavusią kompetentingą instituciją, kad gautų dublikatą, surašytą remiantis jos turimais eksporto dokumentais. A formos prekių kilmės sertifikato dublikato 4 langelyje įrašomi žodžiai „Duplicate“, „Duplicata“ arba „Duplicado“ (t. y. dublikatas), sertifikato originalo išdavimo data ir serijos numeris. Dublikatas įsigalioja nuo originalo datos.“

                              b)

                              6 dalis pakeičiama taip:
                              „6.   A formos prekių kilmės sertifikato 2 ir 10 langelių pildyti neprivaloma. 12 langelyje įrašoma „Europos Sąjunga“ arba vienos iš valstybių narių pavadinimas. A formos prekių kilmės sertifikato išdavimo data įrašoma 11 langelyje. Šiame langelyje, skirtame sertifikatą išduodančioms kompetentingoms Vyriausybinėms institucijoms, kaip ir 12 langelyje, skirtame įgaliotajam eksportuotojo atstovui, turi būti pasirašoma ranka.“

                  24)

                  97p straipsnio 6 dalis pakeičiama taip:
                  „6.   Produktams, kuriems pagal 89 straipsniu suteiktą leidžiančią nukrypti nuostatą taikomi lengvatiniai muitų tarifai, šiame straipsnyje nustatyta procedūra taikoma tik tuo atveju, kai šie produktai yra skirti Sąjungai.“

                  25)

                  109 straipsnis papildomas šia antra pastraipa:
                  „EUR.1 judėjimo sertifikatų 7 langelyje arba sąskaitų faktūrų deklaracijose pateikiama nuoroda „Autonomous trade measures“ arba „Mesures commerciales autonomes“.“

                  26)

                  13a priedas iš dalies keičiamas pagal šio reglamento I priedą.

                  27)

                  13c ir 13d priedų tekstas pakeičiamas šio reglamento II priedo tekstu.

                  28)

                  17 priedas iš dalies keičiamas pagal šio reglamento III priedą.

            2 straipsnis
      Reglamentas (ES) Nr. 1063/2010 iš dalies keičiamas taip:

                  1)

                  2 straipsnis išbraukiamas.

                  2)

                  Išbraukiamos 3 straipsnio 3, 4 ir 5 dalys.

            3 straipsnis
      Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
      1 straipsnio 7 dalis ir 1 straipsnio 23 dalis taikomos nuo 2015 m. sausio 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. kovo 10 d.

               Komisijos vardu

               Pirmininkas

            Jean-Claude JUNCKER

         (1)  OL L 302, 1992 10 19, p. 1.

         (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

         (3)  2010 m. lapkričio 18 d. Komisijos reglamentas (ES) Nr. 1063/2010, kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 307, 2010 11 23, p. 1).

         (4)  2013 m. birželio 10 d. Komisijos įgyvendinimo reglamentas (ES) Nr. 530/2013, kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 159, 2013 6 11, p. 1).

         (5)  2000 m. gruodžio 5 d. Tarybos sprendimas 2001/101/EB dėl Bendrijos ir kiekvienos ELPA valstybės, kuri remdamasi bendrąja lengvatų sistema suteikia tarifų lengvatas (Norvegija ir Šveicarija), su sąlyga, kad į Bendrijos muitinės teritoriją įvežtoms prekėms, kurių sudėties kilmės šalis yra Norvegija ar Šveicarija, taikomas toks pats režimas kaip prekėms, kurių sudėties kilmės šalis yra Bendrija (tarpusavio susitarimas), susitarimo pasikeičiant raštais patvirtinimo (OL L 38, 2001 2 8, p. 24).

         (6)  1995 m. spalio 24 d. Europos Parlamento ir Tarybos direktyva 95/46/EB) dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

         (7)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

         I PRIEDAS
         Reglamento (EEB) Nr. 2454/93 13a priedo II dalyje tarp punktų „ex 6202, ex 6204, ex 6206, ex 6209 ir ex 6211 – Moterų, mergaičių drabužiai ir kūdikių drabužėliai bei kūdikių drabužėlių priedai, išsiuvinėti“ ir „ex 6210 ir 6216 – Ugniai atspari įranga, pagaminta iš audinių, padengtų aliumininto poliesterio folija“ įterpiamas šis tekstas:

                        „ex 6212

                        Megztos ar nertos liemenėlės, juosmenėlės, korsetai, petnešos, kojinių juostos, keliaraiščiai ir panašūs dirbiniai bei jų dalys

                                    —

                                    pagaminti susiuvant arba kitaip sujungiant du ar daugiau megztų arba nertų medžiagų gabalus, kurie buvo sukirpti pagal formą arba numegzti (nunerti) reikiamos formos

                                    a)

                                    Mažiausiai išsivysčiusios šalys
                                    Gamyba iš audinio

                                    b)

                                    Kitos lengvatomis besinaudojančios šalys
                                    Mezgimas ir siuvimas (įskaitant sukirpimą) (1)
                                        (2)

                                    —

                                    kiti

                        Natūralių ir (arba) cheminių kuokštelinių pluoštų verpimas arba cheminių gijinių siūlų išspaudimas, abiem atvejais kartu su mezgimu (pagal formą megzti gaminiai),
                        arba
                        natūralaus pluošto verpalų dažymas kartu su mezgimu (pagal formą megzti gaminiai) (1)“

            (1)  Dėl specialiųjų reikalavimų gaminiams, pagamintiems iš tekstilės medžiagų mišinio, žr. 6 įvadinę pastabą.

            (2)  Žr. 7 įvadinę pastabą.

         II PRIEDAS
         „
               13c PRIEDAS
               (nurodytas 92 straipsnyje)

               13d PRIEDAS
               (Nurodytas 95 straipsnio 3 dalyje)

                  PAREIŠKIMAS APIE PREKIŲ KILMĘ

               Surašoma bet kuriuose komerciniuose dokumentuose, kuriuose nurodomas eksportuotojo vardas, pavardė arba pavadinimas ir tikslus adresas, gavėjas, produktų aprašymas ir išdavimo data (1)

                  Tekstas prancūzų kalba

               L'exportateur … (Numéro d'exportateur enregistré (2), (3), (4)) des produits couverts par le présent document déclare que, sauf indication claire du contraire, ces produits ont l'origine préférentielle … (5) au sens des règles d'origine du Système des préférences tarifaires généralisées de l'Union européenne et que le critère d'origine satisfait est … … (6)

                  Tekstas anglų kalba

               The exporter … (Number of Registered Exporter (2), (3), (4)) of the products covered by this document declares that, except where otherwise clearly indicated, these products are of … preferential origin (5) according to rules of origin of the Generalised System of Preferences of the European Union and that the origin criterion met is … … (6).

                  Tekstas ispanų kalba

               El exportador … (Número de exportador registrado (2), (3), (4)) de los productos incluidos en el presente documento declara que, salvo indicación en sentido contrario, estos productos gozan de un origen preferencial … (5) en el sentido de las normas de origen del Sistema de preferencias generalizado de la Unión europea y que el criterio de origen satisfecho es … … (6).
            “

            (1)  Kai pareiškimu apie prekių kilmę pagal 97d straipsnio 2 ir 3 dalis keičiamas kitas pareiškimas apie prekių kilmę, pakaitinis pareiškimas apie prekių kilmę pažymimas žodžiais „Replacement statement“, „Attestation de remplacement“ arba „Comunicación de sustitución“. Pakaitiniame pareiškime nurodoma pirminio pareiškimo apie prekių kilmę išdavimo data ir visi pagal 97d straipsnio 6 dalį privalomi nurodyti duomenys.

            (2)  Kai pareiškimu apie prekių kilmę pagal 97d straipsnio 2 dalies pirmą pastraipą ir 3 dalį keičiamas kitas pareiškimas apie prekių kilmę, tokį pareiškimą surašantis prekių persiuntėjas nurodo savo vardą, pavardę arba pavadinimą ir tikslų adresą, taip pat savo registruotojo eksportuotojo kodą.

            (3)  Kai pareiškimu apie prekių kilmę pagal 97d straipsnio 2 dalies antrą pastraipą keičiamas kitas pareiškimas apie prekių kilmę, tokį pareiškimą surašantis prekių persiuntėjas nurodo savo vardą, pavardę arba pavadinimą ir tikslų adresą kartu su pastaba (tekstas prancūzų kalba)„agissant sur la base de l'attestation d'origine établie par [nom et adresse complète de l'exportateur dans le pays bénéficiaire], enregistré sous le numéro suivant [Numéro d'exportateur enregistré dans le pays bénéficiaire]“ arba (tekstas anglų kalba)„acting on the basis of the statement on origin issued by [name and full address of the exporter in the beneficiary country], registered under the following number [Number of Registered Exporter of the exporter in the beneficiary country]“, arba (tekstas ispanų kalba)„actuando sobre la base de la comunicación extendida por [nombre y dirección completa del exportador en el país beneficiario], registrado con el número siguiente [Número de exportador registrado del exportador en el país beneficiario]“.

            (4)  Kai pareiškimu apie prekių kilmę pagal 97d straipsnio 2 dalį keičiamas kitas pareiškimas apie prekių kilmę, tokį pareiškimą surašantis prekių persiuntėjas nurodo registruotojo eksportuotojo kodą tik tada, kai pradinės siuntos, kurią sudaro kilmės statusą turintys produktai, bendra vertė viršija 6 000 EUR.

            (5)  Nurodoma produktų kilmės šalis. Kai pareiškimas apie prekių kilmę visiškai arba iš dalies susijęs su Seutos ir Meliljos kilmės produktais pagal 97j straipsnį, eksportuotojas turi juos aiškiai nurodyti dokumente, kuriame surašomas pareiškimas, naudodamas XC/XL simbolį.

            (6)  Tik šalyje gauti produktai: nurodoma P raidė. Pakankamai apdoroti ar perdirbti produktai: nurodoma W raidė ir Suderintos sistemos pozicija (pvz., W 9618).
         Prireikus minėta nuoroda pakeičiama viena iš šių nuorodų:

                     a)

                     dvišalės kumuliacijos atveju – „ES cumulation“, „Cumul UE“ arba „Acumulación UE“;

                     b)

                     kumuliacijos su Norvegija, Šveicarija ar Turkija atveju – „Norway cumulation“, „Switzerland cumulation“, „Turkey cumulation“, „Cumul Norvège“, „Cumul Suisse“, „Cumul Turquie“ arba „Acumulación Noruega“, „Acumulación Suiza“ arba „Acumulación Turquía“;

                     c)

                     regioninės kumuliacijos atveju – „regional cumulation“, „cumul regional“ arba „Acumulación regional“;

                     d)

                     išplėstinės kumuliacijos atveju – „extended cumulation with country x“, „cumul étendu avec le pays x“ arba „Acumulación ampliada con el país x“.

         III PRIEDAS
         17 priedas iš dalies keičiamas taip:

                     a)

                     Įvadinių pastabų 2 punktas pakeičiamas šiuo tekstu:

                                 „2.

                                 Kiekvieno sertifikato matmenys – 210 × 297 mm; leistinasis ilgio ir pločio nuokrypis negali būti didesnis kaip – 5 mm arba + 8 mm. Turi būti naudojamas rašymui skirtas baltos spalvos popierius be mechaninių priemaišų, sveriantis ne mažiau kaip 25 g/m2. Jame turi būti atspausdintas žalias rėminio ornamento tinklelis, kad būtų įmanoma pastebėti, ar jis nėra kaip nors suklastotas mechaniniu ar cheminiu būdu.
                                 Jei spausdinami keli sertifikatų egzemplioriai, tik viršutinis, originalusis, egzempliorius spausdinamas rėminio ornamento tinkleliu.“

                     b)

                     Įvadinių pastabų 4 punktas pakeičiamas šiuo tekstu:

                                 „4.

                                 Sertifikatai, kurių blanko apatinėje pusėje pateiktos senos redakcijos pastabos, taip pat gali būti naudojami, kol nesibaigs jų atsargos.“

                     c)

                     Pastabos, susijusios su formos pavyzdžiais abiem kalbomis ir atitinkančios minėtus pavyzdžius, pakeičiamos taip:

                        ‘NOTES (2013)

                     I.   Countries which accept Form A for the purposes of the Generalised System of Preferences (GSP)

                                 Australia (1)

                                 European Union:

                                 France

                                 Netherlands

                                 Belarus

                                 Austria

                                 Germany

                                 Poland

                                 Canada

                                 Belgium

                                 Greece

                                 Portugal

                                 Iceland

                                 Bulgaria

                                 Hungary

                                 Romania

                                 Japan

                                 Croatia

                                 Ireland

                                 Slovakia

                                 New Zealand (2)

                                 Cyprus

                                 Italy

                                 Slovenia

                                 Norway

                                 Czech Republic

                                 Latvia

                                 Spain

                                 Russian Federation

                                 Denmark

                                 Lithuania

                                 Sweden

                                 Switzerland including Liechtenstein (3)

                                 Estonia

                                 Luxembourg

                                 United Kingdom

                                 Turkey

                                 Finland

                                 Malta

                                 United States of America (4)

                        Full details of the conditions covering admission to the GSP in these countries are obtainable from the designated authorities in the exporting preference-receiving countries or from the customs authorities of the preference-giving countries listed above. An information note is also obtainable from the UNCTAD secretariat.

                     II.   General conditions

                     To qualify for preference, products must:

                                 (a)

                                 fall within a description of products eligible for preference in the country of destination. The description entered on the form must be sufficiently detailed to enable the products to be identified by the customs officer examining them;

                                 (b)

                                 comply with the rules of origin of the country of destination. Each article in a consignment must qualify separately in its own right; and,

                                 (c)

                                 comply with the consignment conditions specified by the country of destination. In general, products must be consigned direct from the country of exportation to the country of destination but most preference-giving countries accept passage through intermediate countries subject to certain conditions. (For Australia, direct consignment is not necessary).

                           III.   Entries to be made in Box 8

                     Preference products must either be wholly obtained in accordance with the rules of the country of destination or sufficiently worked or processed to fulfil the requirements of that country's origin rules.

                                 (a)

                                 Products wholly obtained: for export to all countries listed in Section I, enter the letter “P” in Box 8 (for Australia and New Zealand Box 8 may be left blank).

                                 (b)

                                 Products sufficiently worked or processed: for export to the countries specified below, the entry in Box 8 should be as follows:

                                             (1)

                                             United States of America: for single country shipments, enter the letter “Y” in Box 8, for shipments from recognised associations of counties, enter the letter “Z”, followed by the sum of the cost or value of the domestic materials and the direct cost of processing, expressed as a percentage of the ex-factory price of the exported products; (example “Y” 35 % or “Z” 35 %).

                                             (2)

                                             Canada: for products which meet origin criteria from working or processing in more than one eligible least developed country, enter letter “G” in Box 8; otherwise “F”.

                                             (3)

                                             Iceland, the European Union, Japan, Norway, Switzerland including Liechtenstein, and Turkey; enter the letter “W” in Box 8 followed by the Harmonised Commodity Description and coding system (Harmonised System) heading at the 4-digit level of the exported product (example “W” 96.18).

                                             (4)

                                             Russian Federation: for products which include value added in the exporting preference-receiving country, enter the letter “Y” in Box 8 followed by the value of imported materials and components expressed as a percentage of the fob price of the exported products (example “Y” 45 %); for products obtained in a preference-receiving country and worked or processed in one or more other such countries, enter “Pk”.

                                             (5)

                                             Australia and New Zealand: completion of Box 8 is not required. It is sufficient that a declaration be properly made in Box 12.

                        NOTES (2013)

                     I.   Pays acceptant la formule A aux fins du système des préférences généralisées (SPG):

                                 Australie (5)

                                 Union européenne:

                                 Finlande

                                 Pays-Bas

                                 Bélarus

                                 Allemagne

                                 France

                                 Pologne

                                 Canada

                                 Autriche

                                 Grèce

                                 Portugal

                                 Etats-Unis d'Amérique (7)

                                 Belgique

                                 Hongrie

                                 République tchèque

                                 Fédération de Russie

                                 Bulgarie

                                 Irlande

                                 Roumanie

                                 Islande

                                 Chypre

                                 Italie

                                 Royaume-Uni

                                 Japon

                                 Croatie

                                 Lettonie

                                 Slovaquie

                                 Norvège

                                 Danemark

                                 Lituanie

                                 Slovénie

                                 Nouvelle-Zélande (6)

                                 Espagne

                                 Luxembourg

                                 Suède

                                 Suisse y compris Liechtenstein (8)

                                 Estonie

                                 Malte

                                 Turquie

                        Des détails complets sur les conditions régissant l'admission au bénéfice du SGP dans ce pays peuvent être obtenus des autorités désignées par les pays exportateurs bénéficiaires ou de l'administration des douanes des pays donneurs qui figurent dans la liste ci-dessus. Une note d'information peut également être obtenue du secrétariat de la CNUCED.

                     II.   Conditions générales

                     Pour être admis au bénéfice des préférences, les produits doivent:

                                 (a)

                                 correspondre à la définition établie des produits pouvant bénéficier du régime de préférences dans les pays de destination. La description figurant sur la formule doit être suffisamment détaillée pour que les produits puissent être identifiés par l'agent des douanes qui les examine;

                                 (b)

                                 satisfaire aux règles d'origine du pays de destination. Chacun des articles d'une même expédition doit répondre aux conditions prescrites; et

                                 (c)

                                 satisfaire aux conditions d'expédition spécifiées par le pays de destination. En général, les produits doivent être expédiés directement du pays d'exportation au pays de destination; toutefois, la plupart des pays donneurs de préférences acceptent sous certaines conditions le passage par des pays intermédiaires (pour l'Australie, l'expédition directe n'est pas nécessaire).

                           III.   Indications à porter dans la case 8

                     Pour bénéficier des préférences, les produits doivent avoir été, soit entièrement obtenus, soit suffisamment ouvrés ou transformés conformément aux règles d'origine des pays de destination.

                                 (a)

                                 Produits entièrement obtenus: pour l'exportation vers tous les pays figurant dans la liste de la section, il y a lieu d'inscrire la lettre “P” dans la case 8 (pour l'Australie et la Nouvelle-Zélande, la case 8 peut être laissée en blanc).

                                 (b)

                                 Produits suffisamment ouvrés ou transformés: pour l'exportation vers les pays figurant ci-après, les indications à porter dans la case 8 doivent être les suivantes:

                                             (1)

                                             Etats Unis d'Amérique: dans le cas d'expédition provenant d'un seul pays, inscrire la lettre “Y” ou, dans le cas d'expéditions provenant d'un groupe de pays reconnu comme un seul, la lettre “Z”, suivie de la somme du coût ou de la valeur des matières et du coût direct de la transformation, exprimée en pourcentage du prix départ usine des marchandises exportées (exemple: “Y” 35 % ou “Z” 35 %);

                                             (2)

                                             Canada: il y a lieu d'inscrire dans la case 8 la lettre “G” pur les produits qui satisfont aux critères d'origine après ouvraison ou transformation dans plusieurs des pays les moins avancés; sinon, inscrire la lettre “F”;

                                             (3)

                                             Islande, Japon, Norvège, Suisse y compris Liechtenstein, Turquie et l'Union européenne: inscrire dans la case 8 la lettre “W” suivie de la position tarifaire à quatre chiffres occupée par le produit exporté dans le Système harmonisé de désignation et de codification des marchandises (Système harmonisé) (exemple “W” 96.18);

                                             (4)

                                             Fédération de Russie: pour les produits avec valeur ajoutée dans le pays exportateur bénéficiaire de préférences, il y a lieu d'inscrire la lettre “Y” dans la case 8, en la faisant suivre de la valeur des matières et des composants importés, exprimée en pourcentage du prix fob des marchandises exportées (exemple: “Y” 45 %); pour les produits obtenus dans un pays bénéficiaire de préférences et ouvrés ou transformés dans un ou plusieurs autres pays bénéficiaires, il y a lieu d'inscrire les lettre “Pk” dans la case 8;

                                             (5)

                                             Australie et Nouvelle-Zélande: il n'est pas nécessaire de remplir la case 8. Il suffit de faire une déclaration appropriée dans la case 12.’

            (1)  For Australia, the main requirement is the exporter's declaration on the normal commercial invoice. Form A, accompanied by the normal commercial invoice, is an acceptable alternative, but official certification is not required

            (2)  Official certification is not required.

            (3)  The Principality of Liechtenstein forms, pursuant to the Treaty of 29 March 1923, a customs union with Switzerland.

            (4)  The United States does not require GSP Form A. A declaration setting forth all pertinent detailed information concerning the production or manufacture of the merchandise is considered sufficient only if requested by the district collector of Customs.

            (5)  Pour l'Australie, l'exigence de base est une attestation de l'exportateur sur la facture habituelle. La formule A, accompagnée de la facture habituelle, peut être acceptée en remplacement, mais une certification officielle n'est pas exigée.

            (6)  Un visa officiel n'est pas exigé.

            (7)  Les Etats-Unis n'exigent pas de certificat SGP Formule A. Une déclaration reprenant toute information appropriée et détaillée concernant la production ou la fabrication de la marchandise est considérée comme suffisante, et doit être présentée uniquement à la demande du receveur des douanes du district (District collector of Customs).

            (8)  D'après l'Accord du 29 mars 1923, la Principauté du Liechtenstein forme une union douanière avec la Suisse.